  Анжелика Тихонова корреспондент Улонысь кошкиз Удмуртиысь искусство удысысь дано ужась, Россиысь лулчеберет удысысь дано ужась, Удмурт йӧскалык театрысь тодмо артист Анатолий Митрофанов. Со сярысь театрлэн «ВКонтакте» мерлыко вотэсысь бамаз ивортӥзы. Анатолий Андреевич Митрофанов Шаркан ёросысь Быгы гуртын вордӥськиз. Пичи дырысеныз театр искусствоен тунсыкъяськиз, самодеятельной спектакльёсы пыриськиз. Бӧрысь «Ижмаш» заводлэн лулчеберетъя юртаз удмурт драмая кружоке ветлыны кутскиз. 1961-тӥ арын сое Ленинградысь профсоюзлэн вылӥ школаяз режиссёр ёзэтэ дышетскыны келязы. Отысь бертыса, со Удмурт калык театрлэн режиссёрез луыса тыршиз, соин 30 арлэсь кема кивалтӥз. 1996-2004 аръёсы Удмурт йӧскалык театрын директор луыса ужаз. Нош 2004-тӥ арысен – артист луыса. Трос гинэ спектакльёсы пыриськиз. Анатолий Митрофановлы туэ инвожое 82 арес тырмиз. Соин люкиськон нунал но дырыз берлогес тодмо луозы.  Ивортодэтъя Удмуртия» агентство Анатолий Андреевичлэн ӵыжы-выжыосызлы но матысь адямиосызлы куректэмзэ вера. Тегъёс: Мерлык Театр Удмуртия кулон  